Diari Oficial de la Generalitat Valenciana


Sumari del DOGV 6648, del 10-11-2011 (2011/11048)

ORDE 23/2011, de 2 de novembre, de la Conselleria d'Educació, Formació i Ocupació, per la qual s'establixen i s'autoritzen els plans d'estudi dels centres d'ensenyances artístiques superiors de ceràmica dependents de l'ISEACV conduents a l'obtenció del títol de Graduat o Graduada en Arts Plàstiques en l'especialitat de Ceràmica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2011/11/02/23/dof/vci/html**

### Dades del document

Número de DOGV
:   6648

Data del DOGV
:   10-11-2011

Secció del DOGV
:   I. DISPOSICIONS GENERALS

Número del document
:   2011/11707


Data del document
:   02-11-2011

Organisme emissor
:   Conselleria d'Educació, Formació i Ocupació

Tipus de document
:   Ordre

Descriptors 

:   * educació artística
    * organització de l'ensenyament
    * ceràmica
    * programa d'ensenyament
    * professió artística
    * ensenyament superior
    * legislació
    * centre d'ensenyament

ORDE 23/2011, de 2 de novembre, de la Conselleria d'Educació, Formació i Ocupació, per la qual s'establixen i s'autoritzen els plans d'estudi dels centres d'ensenyances artístiques superiors de ceràmica dependents de l'ISEACV conduents a l'obtenció del títol de Graduat o Graduada en Arts Plàstiques en l'especialitat de Ceràmica. [2011/11062]  
El Reial Decret 1614/2009, de 26 d'octubre, pel qual s'establix l'ordenació de les ensenyances artístiques superiors regulades per la Llei Orgànica 2/2006, de 3 de maig, d'Educació, assenyala en l'article 7.2 que correspon a les administracions educatives, en l'àmbit de la seua competència, l'aprovació dels plans d'estudi per a cada títol.   
  
Per la seua banda, el Reial Decret 634/2010, de 14 de maig, pel qual es regula el contingut bàsic de les ensenyances artístiques superiors de grau en Arts Plàstiques en les especialitats de Ceràmica i Vidre establides en la Llei Orgànica 2/2006, de 3 de maig, d'Educació, determina en l'article 7.1 que les administracions educatives, vista la proposta dels centres, establiran els plans d'estudis completant els mínims fixats en el dit reial decret.   
En l'àmbit de la Generalitat, el Decret 48/2011, de 6 de maig, del Consell, pel qual s'establix l'ordenació de les ensenyances artístiques superiors i es determina el marc normatiu per a la implantació dels plans d'estudi corresponents als títols oficials de graduat o graduada en les diferents ensenyances artístiques superiors en l'àmbit de la Comunitat Valenciana, assenyala, en l'article 7, que els centres impartiran les especialitats i itineraris que expressament els siguen autoritzats, organitzant el pla d'estudis de conformitat amb allò que s'establix en la dita norma. Així mateix, la disposició final primera del dit decret habilita el conseller o consellera amb competències en matèria d'educació superior per a autoritzar els plans d'estudis dels centres d'ensenyances artístiques superiors de conformitat amb aquell.   
Finalment, l'article 2 del Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyances Artístiques de la Comunitat Valenciana (ISEACV), integra en esta entitat els centres superiors d'ensenyances artístiques que s'indiquen en el seu annex II, entre els quals figuren l'Escola Superior de Ceràmica de l'Alcora i l'Escola Superior de Ceràmica de Manises, havent sigut estes consultades degudament en raó a l'elaboració i aprovació d'esta orde.  
  
En conseqüència, per mitjà de la present orde s'establixen i s'autoritzen els plans d'estudis de les escoles superiors de ceràmica dependents de l'ISEACV, conduents a l'obtenció del títol de Graduat o Graduada en Arts Plàstiques en l'especialitat de Ceràmica.   
Per allò que s'ha exposat, conformement amb el Consell Jurídic Consultiu de la Comunitat Valenciana i amb el Consell de Direcció de l'ISEACV, informat el Consell Valencià d'Universitats i de Formació Superior, d'acord amb la proposta del director general d'Universitat, Estudis Superiors i Ciència de data 18 d'octubre de 2011, i en exercici de les atribucions conferides per la disposició final primera del Decret 48/2011, abans mencionat, i per l'article 28.e de la Llei 5/1983, de 30 de desembre, del Consell,  
  
ORDENE  
  
Article 1. Objecte i àmbit  
La present orde té com a objecte l'establiment i l'autorització dels plans d'estudis conduents a l'obtenció del títol oficial de grau en Arts Plàstiques, en l'especialitat de Ceràmica, en les escoles superiors de ceràmica de la Comunitat Valenciana dependents de l'Institut Superior d'Ensenyances Artístiques de la Comunitat Valenciana (ISEACV), de conformitat amb el que establixen el Reial Decret 634/2010, de 14 de maig, i el Decret 48/2011, de 6 de maig.  
  
Article 2. Itineraris i titulació  
1. Els itineraris de l'especialitat de Ceràmica del grau en Arts Plàstiques són: itinerari en Art Ceràmic i itinerari en Ciència i Tecnologia Ceràmica.   
2. La superació de les ensenyances artístiques de grau en Arts Plàstiques, siga quin siga l'itinerari seguit, donarà lloc a l'obtenció del títol de Graduat o Graduada en Arts Plàstiques, en l'especialitat de Ceràmica. Este títol té caràcter oficial i validesa acadèmica i professional en tot el territori nacional, segons establix el Reial Decret 634/2010, de 14 de maig.   
  
Article 3. Organització dels plans d'estudis  
1. Els plans d'estudis conduents a l'obtenció del títol de Graduat o Graduada en Arts Plàstiques, especialitat de Ceràmica, contenen les competències transversals, les competències generals, les competències específiques i els perfils professionals que es determinen en l'annex I d'esta orde.   
2. El pla d'estudis del grau en Arts Plàstiques, especialitat de Ceràmica, comprén, per a cada un dels itineraris, quatre cursos acadèmics de 60 crèdits conformes al Sistema Europeu de Transferència de Crèdits (ECTS) cada un, distribuïts en huit semestres, amb un total de 240 crèdits ECTS.  
3. La distribució dels 240 crèdits ECTS és la següent:   
a) Matèries i assignatures de formació bàsica, amb una duració de 50 crèdits.  
b) Matèries i assignatures de formació obligatòria d'especialitat, amb un total de 84 crèdits.  
c) Matèries i assignatures de formació obligatòria de l'itinerari triat, amb un valor total de 46 crèdits.  
d) Les pràctiques externes, amb una duració de 12 crèdits.  
e) El treball de fi de grau, la duració del qual serà de 18 crèdits i es realitzarà en la fase final del pla d'estudis.  
f) Assignatures optatives, amb un total de 30 crèdits.   
4. Per a l'obtenció del títol de Graduat o Graduada en Arts Plàstiques en l'Especialitat de Ceràmica, l'estudiant haurà d'haver cursat íntegrament l'itinerari triat, havent d'obtindre per a això 240 crèdits ECTS segons el detall indicat en els apartats a a f anteriors.  
  
  
Article 4. Autorització dels plans d'estudis  
D'acord amb allò que s'assenyala en esta orde, s'autoritzen a l'Escola Superior de Ceràmica de l'Alcora i a l'Escola Superior de Ceràmica de Manises els plans d'estudis del grau en Arts Plàstiques, especialitat de Ceràmica, en els itineraris d'Art en Ceràmica i de Ciència i Tecnologia Ceràmica, inclosos com a annex II d'esta orde.   
  
DISPOSICIONS ADDICIONALS  
  
Primera. Alumnes que hagen cursat els plans d'estudis de les ensenyances artístiques superiors implantats durant els cursos acadèmics 2010-2011 i 2011-2012  
Els crèdits que hagen sigut superats pels alumnes durant els cursos acadèmics 2010-2011 i 2011-2012 dels plans d'estudis implantats per la Resolució de 29 de juliol de 2010, del director general d'Universitat i Estudis Superiors, seran reconeguts amb caràcter general en els plans d'estudis que es regulen en la present orde.  
  
Segona. Limitació al gasto  
La implementació i el posterior desplegament d'esta orde no podrà tindre cap incidència en la dotació de tots i cada un dels capítols de gasto assignats a l'esmentada conselleria, i en tot cas, haurà de ser atés aquell amb els mitjans personals i materials de la conselleria competent per raó de la matèria.  
  
DISPOSICIONS FINALS  
  
Primera. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 2 de novembre de 2011  
  
El conseller d'Educació, Formació i Ocupació,  
JOSÉ CISCAR BOLUFER  
  
ANNEX I  
  
Competències transversals del títol de Graduat o Graduada en Arts Plàstiques  
  
Al finalitzar els seus estudis, els graduats i graduades en Arts Plàstiques han de posseir les següents competències transversals:  
  
  
  
  
Competències generals del títol de Graduat o Graduada en Arts Plàstiques  
  
Al finalitzar els seus estudis, els graduats i graduades en Arts Plàstiques han de posseir les següents competències generals:  
  
  
  
  
Competències específiques del títol de Graduat o Graduada en Arts Plàstiques en l'especialitat de Ceràmica  
  
Al finalitzar els seus estudis, els graduats i graduades en Arts Plàstiques en l'especialitat de Ceràmica, han de posseir les següents competències específiques:  
  
  
  
  
  
Perfil professional del títol de Graduat o Graduada en Arts Plàstiques en l'especialitat de Ceràmica  
  
El perfil professional del títol de Graduat o Graduada en Arts Plàstiques en l'especialitat de Ceràmica és el d'un professional qualificat capaç d'entendre, plantejar i resoldre els problemes formals, funcionals, tècnics, productius i socioeconòmics que es puguen presentar en l'exercici de l'activitat professional, adaptant-se a l'evolució dels processos tecnològics, industrials, concepcions estètiques i socioculturals. Els principals àmbits on desenrotlla la seua activitat són:  
1. Laboratori ceràmic.  
Com a responsable capaç de caracteritzar els materials de les indústries ceràmiques i afins, per mitjà del maneig adequat de les diferents tècniques.  
2. Disseny de producte ceràmic.  
Com a dissenyador capaç de projectar objectes funcionals o d'ús industrial, a partir de materials ceràmics i de dur a terme el desenrotllament dels prototips i adaptar-los als processos que permeten la seua seriació o la seua producció industrial a gran escala.  
3. Equips multidisciplinaris de disseny i restauració.  
Com a col·laborador per a assessorar sobre l'ús mes adequat dels materials, la tecnologia i els procediments ceràmics.  
4. Creació artística ceràmica.  
Com a autor dedicat a la busca de formes originals d'alt caràcter estètic que utilitze adequadament les possibilitats de la ceràmica i la seua tècnica.  
5. Producció industrial ceràmica.  
Com a responsable de processos capaços de mantindre, per mitjà de criteris de qualitat, un règim continu i segur del procés productiu i capaç de manejar criteris d'optimització de recursos humans i materials en la gestió de la producció.  
6. Investigació.  
Com a tècnic capaç d'integrar-se i dirigir grups d'investigació aplicada al desenrotllament de productes ceràmics.  
7. Normalització ceràmica.  
Com a responsable de l'aplicació i seguiment dels protocols ISO aplicables als productes i processos ceràmics i de l'aplicació de la normativa nacional i europea relativa a la protecció mediambiental i a la certificació.  
8. Assessor vinculat a la cultura de la ceràmica.  
Com a expert en els aspectes socioculturals relacionats amb el camp de la ceràmica, com ara crític, analista, comentarista, editor de publicacions especialitzades, informe pericial sobre peces, taxador d'obra d'art en ceràmica i assessor per a la comercialització nacional i internacional del producte ceràmic.  
9. Docència.  
Com a expert capaç de transmetre el coneixement adquirit en el camp de la ceràmica.  
  
ANNEX II  
ARTS PLÀSTIQUES  
  
ESPECIALITAT: CERÀMICA  
  
CURS 1r  
  
  
  
  
CURS 2n Itinerari en Ciència i Tecnologia Ceràmica  
  
  
  
CURS 2n Itinerari en Art Ceràmic  
  
  
  
  
CURS 3r Itinerari en Ciència i Tecnologia Ceràmica  
  
  
  
CURS 3r Itinerari en Art Ceràmic  
  
  
CURS 4t Itinerari en Ciència i Tecnologia Ceràmica  
  
  
  
  
  
  
  
CURS 4t Itinerari en Art Ceràmic  
  
  
  
  
  
\* \* \* \* \* \* \* \* \*  
  
  
  
  
ANEXO II  
ARTES PLÁSTICAS  
  
ESPECIALIDAD: CERÁMICA  
  
CURSO 1º  
  
  
  
CURSO 2º Itinerario en Ciencia y Tecnología Cerámica  
  
  
  
CURSO 2º Itinerario en Arte Cerámico  
  
  
  
CURSO 3º Itinerario en Ciencia y Tecnología Cerámica  
  
CURSO 3º Itinerario en Arte Cerámico  
  
  
  
CURSO 4º Itinerario en Ciencia y Tecnología Cerámica  
  
  
  
  
  
  
  
CURSO 4º Itinerario en Arte Cerámico  



Còpia Permalink ELI